Diari Oficial de la Generalitat Valenciana


Sumari del DOGV 7629, del 05-10-2015 (2015/7947)

Bases específiques de les convocatòries de les proves selectives per a proveir en propietat les places d'oficial de la policia local.
-------------------------------------------------------------------------------------------------------------------------------------

### Dades del document

Número de DOGV
:   7629

Data del DOGV
:   05-10-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/7947


Data del document
:   28-09-2015

Organisme emissor
:   Ajuntament de Tavernes de la Valldigna

Tipus de document
:   Anunci

Anàlisi jurídica

 Descriptors 

:   * Tavernes de la Valldigna
    * concurs administratiu

Bases específiques de les convocatòries de les proves selectives per a proveir en propietat les places d'oficial de la policia local. [2015/7947]  
Mitjançant el present anunci, es posa en coneixement de tots els interessats que per la Resolució 2324/2015, de la Regidoria Delegació de Personal, de data 28 de setembre, s'ha resolt aprovar les bases següents:  
  
Primera. Objecte  
1.1. L'objecte de les presents bases és la regulació del procés selectiu per la provisió en propietat de les places d'oficial de la policia local incloses en l'oferta d'ocupació pública d'aquest ajuntament, tot això sense perjudici de les possibles ampliacions o amortitzacions que es puguen produir fins a la finalització del procés selectiu corresponent.  
  
1.2. Les places d'oficial estan classificades en l'escala bàsica d'administració especial, subescala de servicis especials, classe policia local, categoria d'oficial, grup de titulació C1, d'acord amb la titulació exigida per a l'ingrés.  
Estan dotades amb les retribucions bàsiques del grup C1, i les complementàries que corresponguen de conformitat amb la legislació vigent i relació de llocs de treball vigent en cada moment en aquest ajuntament.  
  
1.3. La provisió d'aquestes places s'efectuarà, en primera instància, pel torn de promoció interna, mitjançant el sistema de concurs oposició. Finalitzat aquest procediment s'iniciarà el torn de mobilitat.  
Si fa el cas, en el supòsit que les places convocades pel torn de promoció interna o torn de mobilitat no foren cobertes pels esmentats torns, es convocaran seguidament pel torn lliure, tot això tal com es determina, amb caràcter específic per a l'accés a la categoria d'oficial, en l'article 17 del Decret 88/2001, de 24 d'abril, del Govern Valencià. Si es dóna aquest supòsit, s'obrirà un termini per a la presentació de sol·licituds d'admissió a les proves per eixe torn de selecció.  
  
  
Segona. Condicions dels aspirants  
Per a ser admesos a la realització de les proves selectives, els aspirants hauran de complir els requisits següents en la data en què acabe el termini de presentació d'instàncies, excepció feta del detallat en la lletra e, que haurà de referir-se al moment de terminació de les proves selectives amb la publicació de la llista d'aprovats.  
  
2.1. Torn de promoció interna.  
a) Ser funcionari de carrera de l'Ajuntament de Tavernes de la Valldigna, integrat en l'escala bàsica d'administració especial, subescala de servicis especials, classe policia local, categoria agent.  
b) Haver romàs, almenys dos anys, com a funcionari de carrera en la categoria d'agent dins de la mateixa subescala i classe.  
c) No patir cap malaltia ni defecte físic que impedisca l'exercici de les funcions, d'acord amb la totalitat de les prescripcions establides en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
  
d) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes de qualsevol característica de potència o relació potència/pes.  
e) No haver sigut separat, per mitjà d'expedient disciplinari, del servici de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
  
f) Estar en possessió de la titulació exigida, o equivalent, per a l'accés a l'escala bàsica, subgrup C1, com són els títols de Batxiller o Tècnic (art. 76 EBEP) i equivalents, o haver superat el curs d'habilitació de policies locals en el marc del que disposa la disposició transitòria primera de la Llei 6/1999 (Resolució de 30 de juny de 2008, de la Direcció General de Seguretat i Protecció Ciutadana, DOGV 5819, de data 01.08.2008, sols als efectes de promoció interna).  
  
2.2. Torn de mobilitat.  
a) Ser funcionari de carrera, integrat en la escala tècnica d'administració especial, subescala de servicis especials, classe policia local, categoria d'oficial de qualsevol municipi de la Comunitat Valenciana.  
  
b) Haver romàs, almenys dos anys, com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que estableix l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
e) No trobar-se suspès, ni inhabilitat en ferm, per a l'exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de tal aspirant.  
  
f) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes de qualsevol característiques de potència o relació potència/pes.  
g) Estar en possessió de la titulació exigida, o equivalent, per a l'accés a l'escala bàsica, subgrup C1, com són els títols de Batxiller o Tècnic (art. 76 EBEP) i equivalents.  
2.3. Torn lliure.  
a) Tindre la nacionalitat espanyola.  
b) Estar en possessió de la titulació exigida, o equivalent, per a l'accés a l'escala bàsica, subgrup C1, com són els títols de Batxiller o Tècnic (art. 76 EBEP) i equivalents.  
c) No patir cap malaltia ni defecte físic que impedisca l'exercici de les funcions, d'acord amb la totalitat de les prescripcions establides en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic, i tenir una estatura mínima d'1,65 metres els homes i 1,60 metres les dones.  
  
d) Tindre complits 18 anys i no haver complit 36 anys. Només als efectes de l'edat màxima, es compensarà el límit amb els servicis prestats anteriorment en l'Administració local com a policia local o auxiliar de policia local.  
e) No haver sigut separat, per mitjà d'expedient disciplinari, del servici de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
  
f) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes de qualsevol característica de potència o relació potència/pes.  
g) No tenir antecedents penals per delictes dolosos o tenir-los cancel·lats.  
h) Tenir l'estatura mínima, que es determina en 1,65 metres els homes i 1,60 metres les dones.  
  
Tercera. Procediment de selecció torn de promoció interna, o si fa el cas, torn lliure; concurs oposició  
1. Fase prèvia.  
- Prova de medició d'estatura: de caràcter obligatori i eliminatori, sols per al torn lliure (articles 17 i 4 del Decret 88/2001).  
Aquesta prova sols es realitzarà als aspirants que es presenten pel torn lliure. Consistirà en la realització d'una prova de medició d'estatura en què els aspirants seran declarats aptes si tenen una estatura mínima d'1,65 metres els homes i 1,60 metres les dones. Els aspirants que no tinguen eixa estatura seran declarats no aptes i finalitzaran així la seua participació en el procés selectiu.  
- Prova psicotècnica: de caràcter obligatòria i eliminatòria.  
Es practicarà una prova psicotècnica d'aptitud i de personalitat que es realitzarà d'acord amb els criteris continguts en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
Els aspirants seran declarats aptes o no aptes en funció de si superen o no aquesta prova.  
- Prova d'aptitud física: de caràcter obligatòria i eliminatòria.  
Prèviament a l'inici de les proves, els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'oficial de la policia local, així com que no es troben impedits o incapacitats per a l'accés a la funció pública.  
Consistirà a superar proves d'aptitud física que posen de manifest la capacitat per a l'exercici del lloc de treball. Aquesta prova s'ajustarà al que es disposa en l'annex I, apartat B, de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
La qualificació d'aquesta prova serà d'apte o no apte.  
La corporació declina tota responsabilitat que es derive dels accidents i incidents que es pogueren produir com a conseqüència de la realització d'aquest exercici.  
Els aspirants hauran d'acudir proveïts de vestimenta i calçat esportius adequats per a la realització de cada prova.  
2. Fase d'oposició. Constarà dels exercicis següents:  
2.1. Primer exercici: qüestionari tipus test.  
De caràcter obligatori i eliminatori.  
Consistirà a contestar correctament per escrit un qüestionari de 75 preguntes, amb quatre respostes alternatives, només una d'aquestes certa, sobre els temes dels grups I a IV que constitueixen el temari que es determina en aqustes bases, en un temps màxim de 90 minuts.  
Les contestacions errònies es valoraran negativament amb una penalització equivalent a un terç del valor de cada contestació correcta. Les respostes en blanc no penalitzaran.  
La qualificació d'aquest exercici serà de 0 a 10 punts, i serà necessari obtenir un mínim de 5 punts per a superar-lo.  
2.2. Segon exercici: prova pràctica.  
De caràcter obligatori i eliminatori.  
Exercici escrit, amb una duració màxima d'una hora, que fixarà el tribunal abans de la realització de l'exercici, el qual consistirà en el desenvolupament d'un supòsit policial sobre les activitats, funcions i serveis propis de les places d'oficial, així com, si fa el cas, sobre la redacció de documents policials. Es valorarà la claredat i exposició de les actuacions i mesures que hagen d'adoptar-se en relació amb el supòsit que es plantege. Es poden acompanyar o fixar sobre plànol que aporte el tribunal les actuacions policials.  
La qualificació d'aquest exercici serà de 0 a 10 punts, i serà necessari obtenir un mínim de 5 punts per a superar-lo.  
2.3. Tercer exercici. Coneixement del valencià.  
De caràcter obligatori i no eliminatori.  
Consistirà a traduir del valencià al castellà i viceversa, un text proposat pel tribunal. El temps per la realització d'aquest exercici es determinarà immediatament abans de la seua realització. La duració serà establida pel tribunal segons la dificultat de l'exercici proposat; s'adequarà la dificultat a la categoria de la plaça convocada.  
Aquest exercici serà avaluat entre 0 i 4 punts.  
2.4. Quart exercici: prova de reconeixement mèdic.  
De caràcter obligatori i eliminatori.  
La superació d'aquesta prova, homologada expressament per l'IVASP, tindrà una validesa de sis mesos des de la seua realització, i quedaran exempts de realitzar-la aquells que, en tal període, l'hagen superada, sempre que no es produïsquen malalties que, a juí del tribunal mèdic, justifiquen tornar-les a passar.  
Serà obligatori i eliminatori amb la qualificació d'apte o no apte, d'acord amb els criteris continguts en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
El facultatiu o facultatius, que realitzen el reconeixement mèdic, seran designats per l'alcalde president, i emetran un informe vinculant sobre l'aptitud o no aptitud dels aspirants.  
2.5. Cinquè exercici: desenvolupament del temari.  
De caràcter obligatori i eliminatori.  
Consistent a desenvolupar per escrit durant un temps màxim d'una hora i 30 minuts, dos temes triats per l'aspirant de quatre extrets per sorteig entre els que componen els grups I a IV del temari que es determina en l'annex d'aquestes bases (s'exclou el grup V de temes locals per tindre una prova específica). Els exercicis realitzats seran llegits pels aspirants en sessió pública davant del tribunal, que podrà formular les preguntes o aclariments que sobre aquests jutge oportuns. Es valorarà la claredat d'idees, la facilitat d'expressió i el coneixement sobre els temes exposats.  
La qualificació d'aquest exercici serà de 0 a 10 punts, i serà necessari obtenir un mínim de 5 punts per a superar-lo.  
2.6. Sisè exercici. Temes de l'entorn sociolocal.  
De caràcter obligatori i no eliminatori  
Consistirà en l'exposició per escrit d'un tema dels que componen el grup V de temes locals en un temps màxim d'una hora. Es valoraran els coneixements exposats, la claredat en l'exposició, presentació, redacció i ortografia que, en tot cas, seran llegits per l'aspirant en sessió pública davant el tribunal.  
La qualificació d'aquest exercici serà de 0 a 5 punts.  
A criteri del tribunal, l'exposició escrita del tema podrà substituir-se per la realització d'una prova de 40 preguntes amb quatre respostes alternatives, de les quals tan sols una serà correcta. Per a la correcció d'aquesta prova s'utilitzarà la fórmula prevista per a la correcció del qüestionari tipus test; és a dir, les contestacions errònies es valoraran negativament amb una penalització equivalent a un terç del valor de cada contestació correcta. Les respostes en blanc no penalitzaran.  
En tot cas, la qualificació d'aquest exercici serà de 0 a 5 punts.  
2.7. La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, havent de rebutjar-se a aquests efectes totes les puntuacions màximes i mínimes quan entre aquestes existisca una diferència de 4 punts o més, i servirà, si és el cas, com a punt de referència la puntuació màxima obtinguda. La dita diferència serà de 2 punts quan es tracte de valorar els temes de l'entorn sociolocal i els coneixements del valencià.  
3. Fase de concurs.  
Finalitzada la fase d'oposició, es valoraran els mèrits aportats pels aspirants que hagen superat tots els exercicis, d'acord amb el barem de mèrits inclòs en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de policia local de la Comunitat Valenciana.  
A les titulacions que es presenten per a ser valorades en la fase de concurs, si cal, i no conste en la normativa de baremació aplicable, haurà d'adjuntar-se l'equivalència de títols declarada per l'autoritat acadèmica competent, o no seran valorats pel tribunal qualificador.  
  
  
Tercera. Si fa el cas, procediment de selecció torn de mobilitat; concurs de mèrits  
El concurs per a cobrir les places per torn de mobilitat s'ajustarà a les normes següents:  
Abans de donar començament a la valoració dels mèrits aportats, es practicarà als aspirants les següents proves i/o exercicis:  
1. Prova d'aptitud i de personalitat i reconeixement mèdic preceptiu.  
  
Tant l'exercici psicotècnic com el de reconeixement mèdic seran eliminatoris, amb la qualificació d'apte o no apte, i s'ajustarà als barems corresponents establerts en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic, així com a les normes i criteris que s'han determinat en les presents bases per a la promoció interna o torn lliure.  
Aquesta prova es qualificarà com a apte o no apte.  
2. Prova de coneixements i entrevista:  
- Prova de coneixements: temes de l'entorn sociolocal. De caràcter obligatori i no eliminatori.  
Consistirà en l'exposició per escrit d'un tema dels que componen el grup de temes locals en un temps màxim d'una hora i mínim de 30 minuts. Es valoraran els coneixements exposats, la claredat en l'exposició, netedat, redacció i ortografia que, en tot cas, seran llegits per l'aspirant en sessió pública davant el tribunal.  
A criteri del tribunal, l'exposició escrita del tema podrà substituir-se per la realització d'una prova de 40 preguntes amb quatre respostes alternatives, de les quals tan sols una serà correcta. Per la correcció d'aquesta prova s'utilitzarà la fórmula prevista per la correcció del qüestionari tipus test; és a dir, les contestacions errònies es valoraran negativament amb una penalització equivalent a un terç del valor de cada contestació correcta. Les respostes en blanc no penalitzaran.  
La qualificació d'aquesta prova serà de 0 a 6 punts.  
- Entrevista: de caràcter obligatori i no eliminatori.  
Consistirà en la realització d'una entrevista personal del tribunal qualificador als aspirants, relacionada amb temes professionals.  
La qualificació d'aquesta prova serà de 0 a 4 punts.  
3. Concurs de mèrits.  
Els mèrits al·legats i justificats documentalment al formular-se la sol·licitud per a prendre part en el concurs es valoraran d'acord amb el barem establit en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de mobilitat.  
A les titulacions que es presenten per a ser valorades a la fase de concurs, si cal, i no conste en la normativa de baremació aplicable, haurà d'adjuntar-se l'equivalència de títols declarada per l'autoritat acadèmica competent, o no seran valorats pel tribunal qualificador.  
  
Una vegada transcorregut el termini de presentació d'instàncies, aquestes són vinculants per al peticionari i les destinacions adjudicades seran irrenunciables, llevat que abans de finalitzar el termini de presa de possessió s'haguera obtingut una altra destinació per convocatòria pública, i en aquest cas haurà de comunicar-se tal circumstància a l'ajuntament convocant de la plaça oferida i adjudicada.  
En qualsevol moment del procés d'adjudicació podrà demanar-se formalment als interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessaris per a una correcta valoració.  
  
  
  
ANNEX  
Programa de temes  
  
El tema 1 al 43 amb el mateix enunciat que el que s'estableix en l'apartat A.2 (categoria d'oficial) en l'Ordre d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia.  
En el cas que en aquests enunciats es fera al·lusió a alguna norma derogada, s'entendrà que es fa referència a la norma que la substituesca i es trobe vigent en el moment de realització de les proves selectives.  
  
Grup de temes locals  
Tema 1. El terme municipal de Tavernes de la Valldigna. Característiques físiques generals, límits, partides, camins, vies veïnals. Llista de carrers del nucli urbà de la ciutat i de la platja. Xarxa viària: característiques, punts i moments d'especial atenció. Els centres escolars: ubicació. Principals infraestructures municipals de caràcter cultural, esportiu, etc.  
  
Tema 2. Història del municipi de Tavernes de la Valldigna. Costums i tradicions. Festes. Indústria. El turisme a Tavernes de la Valldigna. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats.  
Tema 3. Aspectes relatius a la policia local i funcions de policia administrativa continguts en les ordenances i reglaments municipals següents:  
- Ordenança municipal de prevenció de la contaminació acústica.  
- Ordenança municipal reguladora de la venda no sedentària.  
- Ordenança municipal reguladora de la tinença d'animals de companyia.  
- Ordenança municipal de neteja urbana i residus.  
- Ordenança municipal de policia rural.  
- Ordenança reguladora de la concessió de llicències per a l'entrada i eixida de vehicles a través de les voreres, càrrega i descàrrega de mercaderies de qualsevol classe i reserves exclusives de via pública.  
Tema 4. Protecció de dades de caràcter personal. Normes reguladores. La Guia de Bones Pràctiques de l'Ajuntament. Manual de Procediments i Protocols en Matèria de Protecció de Dades; protocols 26 i 27.  
  
L'Ajuntament podrà facilitar als aspirants, a partir del moment de presentar la sol·licitud de participació en el procés selectiu, els materials propis de l'Ajuntament (com poden ser organigrames, plànols, guies, manuals, protocols, etc.) que siguen necessaris per tal de preparar l'estudi del grup de temes locals, sempre que no estiguen publicats, documents editats o webs de públic accés.  
La qual cosa es fa pública perquè se'n prenga coneixement.  
  
Tavernes de la Valldigna, 28 de setembre de 2015.- El regidor delegat de Personal: Perfecto Benavent Navarro.